Michael Carrick

Michael Carrick () inggih punika juru main bal-balan saking Inggris.Carrick sweet on Keane's No 16 in new-look United  dipunundhuh tanggal 6 Juli 2011) Sapunika Carrick main ing klub liga Inggris Manchester United (MU) lan gadhah posisi minangka gelandhang. Carrick sampun ngolèksi langkung saking 300 adu tandhing ing Liga Inggris, 50 adu tandhing ing Liga Champions UEFA ngantos April 2011. Carrick angsal jejuluk the next Scholes amargi keprigelanipun nalika bal-balan mèmper kaliyan Paul Scholes.

Carrick miwiti kariripun ing klub West Ham United mlebet ing tim junior taun 1997 lan kasil kaping kalih dados jawara ing Piala FA Junior. Taun 2004 Carrick gantos dhateng klub Tottenham Hotspur kanthi regi £3.5 yuta. Carrick lajeng gantos dhateng klub Sétan Abrit Manchester United kanthi regi £18,6 yuta.

Carrick misuwur minangka gelandhang ingkang kiyat lan gadhah passing ingkang saé lan wigatos dhumateng klub Sétan Abrit. Carrick mbiyantu klub punika saéngga saged dados jawara Liga Inggris ing mangsa sepisanan ing Old Trafford, sadèrèngipun saged ngrebat kalih gelar, gelar Jawara Liga Inggris lan Liga Champions UEFA ing taun 2008.Michael Carrick dipunundhuh tanggal 6 Juli 2011) Carrick dados tim utami Manchester United paling boten ing tigang mangsa. Kanthi pambiyantunipun Carrick, MU saged nelukaken FC Barcelona ing final Liga Champions UEFA taun 2009. Amargi Carrick saged main kanthi saé lan konsistèn, déning pelatih Sir Alex Ferguson Carrick dipunpitados minangka tim utami klub Manchester United.

 Réferènsi 

 Pranala njaba 

Kategori:Lair 1981
Kategori:Wong urip
Kategori:Pamain bal-balan Inggris
Kategori:Pemain Piala Donya FIFA 2006
Kategori:Pemain West Ham United F.C.
Kategori:Pemain Birmingham City F.C.
Kategori:Pemain Tottenham Hotspur F.C.
Kategori:Pamain Manchester United FC